Μπορείτε να μετατρέψετε το εισιτήριό σας σε εισιτήριο ανοικτής ημερομηνίας κάνοντας αίτημα μέσω της σελίδας «Η κράτησή μου».
Τα εισιτήρια ανοικτής ημερομηνίας ισχύουν για 3 μήνες έως 1 έτος. Η ημερομηνία έναρξης μπορεί να είναι η αρχική ημερομηνία αναχώρησης, η ημερομηνία έκδοσης ή η ημερομηνία που τα εισιτήριά σας μετατράπηκαν σε ανοικτά. Λάβετε υπόψη ότι αυτά τα εισιτήρια μπορούν να χρησιμοποιηθούν μόνο με την ίδια ακτοπλοϊκή εταιρεία με την οποία είχατε κάνει αρχικά κράτηση.
Σε περίπτωση που η ακτοπλοϊκή εταιρεία δεν προσφέρει ηλεκτρονικό εισιτήριο, θα πρέπει να παραλάβετε τα αποκόμματα των εισιτηρίων σας από τα γραφεία μας στο κέντρο της Αθήνας. Η ομάδα μας θα σας ενημερώσει κατά τη διαδικασία αλλαγής εάν αυτό ισχύει για εσάς. Είναι, επίσης, σημαντικό να αναφέρουμε ότι τα ανοικτά εισιτήρια γενικά δεν ακυρώνονται και η τιμή τους δεν επιστρέφεται.
Τέλος, σημειώστε ότι δεν προσφέρουν όλες οι ακτοπλοϊκές εταιρείες τη δυνατότητα μετατροπής εισιτηρίων σε εισιτήρια ανοικτής ημερομηνίας και, εάν το κάνουν, υπάρχει συγκεκριμένο χρονικό όριο εντός του οποίου μπορείτε να πραγματοποιήσετε αυτήν τη μετατροπή.